བྱད་ཁྲོལ་གསེར་གྱི་ལྡེ་མིག་གི་ལག་ལེན་ཟིན་བྲིས། » ན་མོ་གུ་རུ། དབྱིངས་ལས་མ་གཡོས་ཀུན་ཏུ་བཟང་མོའི་ཐུགས། །རང་བྱུང་རོལ་གར་སྤྲུལ་པའི་སྣང་བྱེད་པ། གདུལ་བྱའི་སྣང་ངོར་གང་འདུལ་ཤེས་རབ་འཕྲུལ། །རབ་གྲགས་ཡིད་འོང་མཁའ་འགྲོའི་སྐུ་ལ་འདུད། «བྱད་ཁྲོལ་གསེར་གྱི་ལྡེ་མིག་གི་ལག་ལེན་ཟིན་བྲིས་བཀོད་པ་ནི། སྒྲུབ་ཁང་གི་ཕུགས་སུ་སྟེགས་བུའི་ཁེབ་གདན་སྟེང་ལ་གནོད་སྦྱིན་གྱི་མཆོད་གཏོར་སྨན་རཀྟ་ཆོས་སྲུང་སྤྱི་དང་བྱེ་བྲག་གི་གཏོར་མ། ཉེར་སྤྱོད་ལྔ་སོགས་བཀོད། ལྕགས་སྣོད་དུ་ཟོར་གཏོར་འཁོར་གསུམ་པ་ཤ་དུམ་ལིངྒ་ཚེ་ཡུངས་རྩང་གིས་བརྒྱན་པ་དྲག་པོའི་ཉེར་སྤྱོད་ལྔ་བཅས་ཇི་ལྟར་བབས་པར་སྟེགས་བུ་ཁེབ་ལྗང་ནག་གིས་བཀབ་པར། འབྲུ་ཚོམ་པད་འདབ་བརྒྱད་ཀྱི་ཁར་རྣམ་བུམ་རྒྱུན་འབབ་ཀྱི་ཆུས་སུམ་གཉིས་བཀང་བའི་བུམ་པ་ཁ་རྒྱན་མགུལ་ཆིངས་ལྗང་གུ་ཅན་དང་སྨན་རཀ་བཅས་བཀོད། གཡས་སུ་ནག་པོ་སྟོང་ཐུབ་ཀྱི་འཁོར་ལོ། གཡོན་དུ་མེ་ལོང་ཁྲུས་དར་སོགས་དང་། མདུན་དུ་ཆུ་གཉིས་ཉེར་སྤྱོད་ལྔ་བཤམ། མདུན་ནམ་གང་བབས་སུ་ལྕགས་ཟངས་ཀྱི་སྣོད་དུ་འཕང་ཧོམ་གྱི་ཁར་ཚ་ནག་གཞུང་ལྟར་བཏབ་པ་བཀོད། དེའི་མདའ་ཧོམ་ལ་བརྟེན་པའི་བྱད་ཐག་དཀྲིས་ཤིང་སྟེང་དུ་ཚ་དཀར་རབ་གནས་ཅན་བཞག །མདུན་དུ་གྲི་ལྕགས་ཀྱི་གྲི་གུག་གམ་རལ་གྲི་སོགས་དང་། མེ་ཆ་སྤྲ་བ་སོགས་གཞུང་ལྟར་དང་། རིན་ཆེན་ལ་སོགས་པའི་སྣོད་དུ་ངར་གླུད་ཕོ་མོ་བསྒྲུབ་བྱའི་ཡུལ་དང་བསྟུན་པའི་ཆེ་བ་བཅུ་གཉིས། རེ་རེ་ལ་གླུད་ཆུང་བཅུ་གཉིས་དང་ཆངས་བུས་བསྐོར། གླུད་རྫས་སྤྱི་མཐུན་བཤམ། རི་གསུམ་གྱི་རྡོ་གསུམ་ལ་ཐོད་སྐམ་བྲིས་པའི་སྒྱེད་པུའི་ཁར་ལྕགས་སྣོད་དུ་ཤིང་ཚེར་མ་ཅན་གྱི་ཧོམ་གྲུ་གསུམ་དུ་བརྩེགས། བྲུབ་ཁུང་བསྐྱེད་བྱང་ངམ་དུག་ཤོག་ལ་ལིངྒ་བྲིས་པར་དུག་ཁྲག་གིས་བྱུགས་པའི་སྟེང་དུ་ཟན་ལིང་བཞག དབྱེ་སྒྲོ། ཐུན་རྫས། གདབ་ཕུར་སོགས་གཞུང་ནས་འབྱུང་བའི་རྫས་མཐའ་དག་ཀྱང་མངོན་པར་འདུ་བྱས་ལ། གཞུང་ལ་འཇུག་པ་ནི། སེང་གདོང་མའི་ཆོ་ག་ལས་གཞུང་བསྲང་ཞིང་བདག་ཉིད་དང་ཟོར་གཏོར་བསྐྱེད་བཟླས་བྱ། ཟློག་སྔགས་ཀྱིས་བསྒྲུབ། ཆོས་སྲུང་གི་བསྐང་གསོ་སོགས་སྤྱི་འགྲོ་ལྟ་བུར་བགྱིད། ཚོགས་བསྐང་བ་ཡན་གྲུབ་ནས། མདུན་གྱི་བུམ་སྒྲུབ་ཁྲུས་ཀྱི་རྫིང་བུ་ལས། » རྃ་ཡྃ་ཁྃ༔ «སོགས་ནས། » ཙཎྜ་ཙཎྜ་མཎྜ་མཎྜ་ཧཱུྃ་ཕཊ྄ཿ «ཡན་བྱས། རྩ་གསུམ་དྲིལ་བའི་གཟུངས་རིང་དང་ཉེ་སྙིང་»ཨོྃ་བཛྲ་བྷི་དྷོ་བྷི་དྷོ་«སོགས་བརྒྱ་རྩའི་མཐར་ལས་བུམ་སྔགས་འཁོར་ལོ། » ཨོྃ་བཛྲ་ཨུཥྞི་ཥ་ཨ་ན་ལེ་བྷི་ཤུདྡྷེ་«སོགས་ནས་བརྟན་བཞུགས་རབ་ཏུ་གནས། དེ་ནས་མེ་ལོང་ལ་འཁོར་ལོའི་གཟུགས་བརྙན་འཆར་བར་བུམ་ཆུས་ཁྲུས་བྱ་ཞིང་། » ཨོྃ་བཛྲ་བྷི་དྷོ་བྷི་དྷོ་བཛྲ་ཡ་བྷི་ཛ་«སོགས བརྒྱ་རྩ་གཅིག་གི་མཐར་ཁྲུས་ཆུ་རྣམས་བུམ་པར་བླུགས་ལ་མདུན་དུ་བྲུབ་ལིང་ཐུན་རྫས་སོགས་བཀོད། ཐུགས་དམ་བསྐུལ་ཞིང་གསེར་སྐྱེམས་བཏང་བ་ནི། » ཧཱུྃ༔ དབྱིངས་ལས་མ་གཡོས་སྒྱུ་འཕྲུལ་དྲག་པོའི་སྐུ༔ «སོགས བྲུབ་ཁུང་དམིགས་བྱ་བསྐྱེད་པ་འགུགས་གཞུག་ཕོ་ཉ་འགྱེད་པ་ནན་ཏན་དུ་བྱ་ཞིང་། ལྷ་དབྱེ་ཐུན་རྡེག་བསྒྲལ་བ་ཞལ་བསྟབ་ཀྱི་བར་གཞུང་ལྟར་གྲུབ་ནས་དེ་ནས་བཀྲུ་བྱ་གང་ཡིན་གྲལ་དུ་འཁོད་ལ། ངེས་ཤེས་བསྐྱེད་ཕྱིར་དགོངས་རྒྱན་ཡེ་ཤེས་ཆུ་རྒྱུན་སོགས་ལུང་འབོག་ཅིང་། » མ་གྱུར་འགྲོ་བ་ནམ་མཁའི་མཐའ་དང་«སོགས་དང་ནས། » ཁྱེད་ཤེས་ཀྱིས་ཐུགས་འདུན་མི་གཡེལ་བར་མཛད་པར་ཞུ་ལགས། «ལས་བུམ་གྱི་ཆུ་འཐོར་ལ། » ཨོྃ་བཛྲ་ཨ་མྲྀ་ཏ་ཀུཎྜ་ལི«་ནས་བཟུང་། » ཨ་བེ་ཤ་ཡ་ཡ་ཨ་ཨ་སྭ་ཏི་སརྦ་སཏྭཾ། «མན་དང་། དེ་ནས་བུམ་པ་ཐོགས་ལ། » ཁྱེད་རང་རྣམས་ལ«་སོགས་ནས་»བཛྲ་ཕཊ྄་སྭཱ་ཧཱ༔ «གཟུངས་སྔགས། » ཨོྃ་པི་ཤ་ཙི་པརྞ་ཤ་ཝ་རི་སརྦ་«སོགས་ནས་»ཀཱི་ལ་ཡ་ཛྭ་ལ་རྃ་ཧཱུྃ་ཕཊ྄ཿ «གཟུངས་རིང་ཐུང་གིས་བུམ་པའི་དབང་བསྐུར། འཁོར་ལོ་གཡབ་ཀུ་ཤས་བྱབ། དར་ཚོན་སྣ་ལྔས་དབྱི་བ་ནི། གླུད་ལ་ཆབ་བྲན་དཔལ་འབར་སྦར་ལ། » ཨོྃ་ཨ་མྲྀ་ཏ«ས་བསང་། » སྭ་བྷཱ་ཝ«ས་སྦྱང་། » སྟོང་པའི་ངང་ལས་གླུད་«སོགས་»སམྦྷ་ར་སམྦྷ་ར་ཧཱུྃ༔ «ཞེས་ནས། » ཨོྃ་ཨཱཿདྷེ་ཝ་ལྷའི་བྱད་དུ་«སོགས བྱབ་ཕྱིས་ལ་ཁྲུས་ཆུ་གླུད་ཀྱི་ནང་དུ་བླུགས། གོང་གི་གྲི་ལྕགས་མེ་རྡོ་དུར་རྡོའི་མེ་རྡོ་གྲི་ཁྲག་གིས་བརླན་པའི་སྤྲ་བས་མེ་སྦར་བའི་མེ་ལྕེ་ལ། རོ་ཤིང་ལ་རོ་རས་ཚིལ་ཞུན་གྱི་དཔལ་འབར་གྱིས་མེ་ཧོམ་སྦར་ལ་»བྷྱོ་བྷྱོ་བྷྱོཿ མདུན་དུ་དྲག་པོ་ཨེ་ཡི་མེ་ཐབ་«སོགས་ནས་»རང་བཞིན་ཅན་དུ་གྱུར«་གྱིས་མེ་ཧོམ་བསྐྱེད་ལ། » བྷྱོཿ ཟ་བྱེད་འབར་བ་ལས་ཀྱི་མ་མོའི་ཚུལ༔ «སོགས་ཀྱིས་ལིང་དུམ་དམར་གཏོར་འབྲུ་སྣ་སོགས་འབུལ། གྲི་གུག་རལ་གྲི་སོགས་ཀྱིས་བྱད་ཐག་གཅོད་པ་ནི། » བྷྱོཿ ཡེ་ཤེས་མཁའ་འགྲོ་སེང་གདོང་མ༔ «སོགས་ཀྱིས་བྱད་ཐག་བཅད་ལ། » བྷྱོཿ མ་ཏྲི་མུ་རྃ་«སོགས་»རྃ་རྃ་ཡེ་སྭཱ་ཧཱ༔ «སོགས་ནས་བྱད་ཐག་དུམ་བུ་དར་ཚོན་སོགས་འབུལ། ཚ་དཀར་ཁྲུས་གསོལ་ཞིང་། » བྷྱོཿ ཡེ་ཤེས་སེང་གདོང་དཀར་མོ་ཡིས༔ «སོགས»་མུ་རཾ་མུ་ལཾ་ཡེ་སྭཱ་ཧཱ༔ «སོགས་པའི་ཁྲུས་ཆུ་ཚ་ནག་གི་སྟེང་ལ་འབབ་པར་བྱ། དེ་ནས་གླུད་བསྔོ་བ་ནི། གླུད་བཅུ་ཚན་གཅིག་བཤམས་ལ། བཀྲུ་བྱ་ཀུ་ཤས་བྱབ་ཅིང་གླུད་ཀྱི་ནང་དུ་བསྟིམ་ཚུལ་བྱ། » ཨོྃ་ཨཱ་དྷེ་ཝ་ལྷ་ཡིས་བྱད་དུ་བཅུག་པ་«སོགས་»ཨ་ཛི་ཏི་ཙིཏྟ་ཧཱུྃ་ཕཊ྄ཿ «བྱབ་ཕྱིས་ཁྲུས་ཆུ་གླུད་ཀྱི་ནང་དུ་བླུགས། » ཨོྃ་ཨཱཿཧཱུྃ༔ «གིས་བརླབ། » ཧཱུྃ༔ ལྷ་ཡི་རྒྱལ་པོ་འཁོར་བཅས་«སོགས་ནས་»བཛྲ་མུ་སྭཱ་ཧཱ༔ «ཞེས་ཤར་ཕྱོགས་དང་རིམ་པ་བཞིན་གླུད་རྣམས་ཕྱོགས་སུ་འབུལ། » རྡོ་རྗེ་གཅོད་པའི་རལ་གྲི་ཡིས༔ «སོགས་ཀྱི་ཡོན་བདག་ཕོ་མོའི་མགོ་ཐོག་རྡོ་རྗེ་རྒྱ་གྲམ་བཞག་ནས་རྒྱས་གདབ། སྲུང་འཁོར་བསྒོམ། དེ་ནས་རྫུ་འཕྲུལ་བུམ་པ་སོགས་ནས་དབང་བསྐུར་བྱ་བ་ཞལ་བསྟབ་བར། ཁ་ཚ་ཁྲུས་སྒྲུབ་བྱད་ཐག་བསྲེགས་ན། བྱབ་ཅིང་གླུད་ལ་བསྟིམ་ཚུལ་བྱིན་རླབས་སོགས། ཤར་ལྷོ་ནུབ་བྱང་སོགས་གོང་ལྟར་ཀུན་ལ་འགྲེས་ཤེས་པར་བྱས་ནས། གླུད་རྣམས་རྫོགས་པ་དང་། » འཇོམས་བྱེད་ཆེན་པོ་སྲོག་བདག་མ་མོ་གསུམ༔ «སོགས་ཀྱི་འོག་གི་ཤོག་ལིང་ངམ་ཟན་ལིང་མེར་བསྲེག །བསྲེག་བྱ་སྲེག་བྱེད་སོགས་ཀྱིས་མེ་ཧོམ་དུག་ཆུས་བཏུལ། ཟོར་དཔག་ལ་དཔལ་འབར་འཛུགས་སྨན་རཀ་སྦྲན། ལས་གཞུང་གི་བསྐུལ་བྱས་ནས། » ཧཱུྃ༔ བཞེངས་ཤིག་མ་སྲིང་དབྱིངས་ནས་བཞེངས༔ མཱ་ར་ཡ་བྷྱོ་བྷྱོ་ཟློག་ཟློག༔ «ཅེས་ནས་ཐལ་རྡེབ་དང་བཅས་དགྲ་ཕྱོགས་སུ་འཕང་། ཚ་ནག་དང་ཁྲུས་ཆུ་མེ་རོ་སོགས་ཆུ་བོའི་གཞུང་དུ་དོར། » དབྱིངས་ལས་མ་གཡོས་མཱ་མ་ཀཱིཿ «སོགས་ཀྱིས་སྦྱང་། བདག་བསྐྱེད་ནང་ལྟར་ཆད་བརྟན་རྗེས་ཆོག་གཞུང་ལྟར་བྱའོ། ལས་རྗེས་མི་མངོན་པར་བསྡུ། ཟིན་ཐོ་ཉུང་བསྡུས་བརྗེད་ཐོ་རོང་སྨྱོན་པས་སྦྱར་བ་མངྒ་ལཾ།། །། »